તેમણે આગળ સંબોધતા કહ્યું કે 'ભારત વિશે જુઠ્ઠાંણાં ચાલતાં હોય છે તેમાં પણ જે ત્યાં રહેલા ભારતીયોને ઓળખતું હોય તેને પહેલો વિચાર આવે કે આ ભાઈ તો બહું સારા માણસ છે. આપણી આજુબાજુ રહેલા લોકો ભારતને બદનામ કરવાના પ્રયત્નો કર્યાં કરતાં હોય છે. આવા લોકો દશકોથી આપણને બરબાદ કરવાનું કામ કરે છે, પહેલા એવું હતું કે આખું વિશ્વ તેમની સાથે અને થોડા જ આપણી સાથે હતાં પરંતુ આજે આખું વિશ્વ આપણી સાથે છે અને તેમની સામે છે. આતંકવાદ સામે આખું વિશ્વ ભારતની વાત સ્વીકારવા લાગ્યું છે. આ બધાના મૂળમાં આખી દુનિયામાં પહોંચેલા ભારતીય સમાજના સ્વભાવને, વિચારનું બધાની વચ્ચે ભળી જવાનો સ્વભાવથી દુનિયાને એવું લાગે છે કે ભારતીયો જે અમારા દેશમાં કોઇને કોઇ યોગદાન કરે છે તેમનાથી કોઇ સમસ્યા નથી થતી. ભારતીય બાળકો જયાં અભ્યાસ કરતાં હોય ત્યાં એવું જ લાગે કે આ ભારતીય છે આતો બધા નંબર લઇ જશે. ગમે તેવી ગંભીર બીમારીમાં પણ જો હિન્દુસ્તાનના ડોકટર મળી જાય તો સામા પક્ષે વિશ્વાસ થઇ જાય કે આતો સિન્સયર્લી કામ કરશે. આવી સુવાસ જે આપ લોકોએ ફેલાવી છે. જેનાથી વિશ્વને ભારતને સમજવામાં ઘણી સહાયતા મળી છે.'